ÚRAD VLÁDY SLOVENSKEJ REPUBLIKY
      sekcia vládnej legislatívy	       

                                                                                 	Na rokovanie vlády SR
							          	dňa 25. januára 2005
							          	k materiálu č. 948/2006
							          	k bodu č.13		
		                                                                                 
S T A N O V I S K O

k návrhu nariadenia vlády Slovenskej republiky o technických požiadavkách na hmotnosti a rozmery dvojkolesových motorových vozidiel a trojkolesových motorových vozidiel 

I.

Predkladaný návrh nariadenia vlády Slovenskej republiky o technických požiadavkách na hmotnosti a rozmery dvojkolesových motorových vozidiel a trojkolesových motorových vozidiel je právnou normou, ktorej prijatie je nevyhnutné pre splnenie záväzkov, ktoré Slovenskej republike vyplývajú z prístupových zmlúv. Jeho cieľom je v zmysle dôvodovej správy prebratie smernice Rady č. 93/93/EHS z 29.10.1993 o hmotnostiach a rozmeroch dvojkolesových alebo trojkolesových motorových vozidiel v znení smernice 20014/787/EHS a smernice Komisie 2004/86/EHS. Predkladateľom návrhu tohto právneho predpisu je minister dopravy, pôšt a telekomunikácií Slovenskej republiky Pavol Prokopovič.

II.

Predkladaný návrh nariadenia vlády bol prerokovaný na zasadnutí Legislatívnej rady vlády Slovenskej republiky dňa 20. decembra 2005. Legislatívna rada vlády po prerokovaní návrhu nariadenia vlády odporučila vláde návrh nariadenia vlády schváliť. 

                                                            III.

Sekcia vládnej legislatívy Úradu vlády Slovenskej republiky konštatuje, že všetky pripomienky predkladateľ akceptoval (6 pripomienok). 
 Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády v predloženom znení schváliť.

V Bratislave dňa 20. januára 2005.

Vypracoval: Andrej Pitoňák                                                                                                                                                                                               

                                                                                      
                                                                                        Štefan  G r m a n
                                generálny riaditeľ
	                                     sekcie vládnej legislatívy